Published : Friday, 10 April, 2020 at 8:50 PM
বিশ্বের অন্যান্য দেশের মত বাংলাদেশেও করোনা ভাইরাসের বিস্তার দ্রুত আকারে ছড়িয়ে পড়ছে। এই বিস্তার মোকাবেলায় মানুষের মাঝে সচেতনতা বৃদ্ধি ও সামাজিক দূরত্ব বজায় রাখতে বাংলাদেশ সরকারের প্রশাসনিক লোকজন জীবনের ঝুকি নিয়ে দিন-রাত কাজ করে যাচ্ছেন।
তারই ধারাবাহিকতায় পিছিয়ে নেই কুমিল্লার মুরাদনগর উপজেলা প্রশাসন। শুরু থেকেই সাধারণ মানুষকে সচেতনতামূলক পরামর্শ দেয়াসহ নিম্ন আয়ের মানুষের মাঝে খাদ্য সামগ্রী, মাস্ক ও সেনিটাইজার বিতরণ করে আসছে। যা বর্তমানেও অব্যাহত রয়েছে।
গত বৃহস্পতিবার মুরাদনগর উপজেলা প্রশাসন ও বাজার বণিক সমিতির পক্ষ থেকে নেয়া হয় বিশেষ উদ্যোগ। সামাজিক দূরত্ব বজায় রাখতে উপজেলা সদর বাজারের মাছ বাজার, দুধ বাজার ও আংশিক কাঁচাবাজার শুক্রবার সকাল থেকে মুরাদনগর ডি.আর সরকারি উচ্চ বিদ্যালয় মাঠে স্থানান্তর করার বিষয়টি মাইকিং এর মাধ্যমে সকলকে অবহিত করে দেয়া হয়। তবে শুক্রবার সকালে মাছ বাজার, দুধ বাজার ও আংশিক কাঁচাবাজার স্থানান্তর হলেও তাদের মাঝে সামাজিক দূরত্ব চোখে পরেনি।
এ বিষয়ে মুরাদনগর বাজার বণিক সমিতির সভাপতি আক্তার হোসেন বলেন, প্রথম দিন হওয়াতে একটু সমস্যা হয়েছে। তবে শনিবার থেকে সমিতির পক্ষ থেকে মনিটরিংয়ের মাধ্যমে সামাজিক দূরত্ব বজায় রাখতে যা যা করণীয় আমরা তাই করব।
উপজেলা নির্বাহী অফিসার অভিষেক দাশ বলেন, মুরাদনগর বাজারসহ উপজেলার কয়েটি জায়গায় ক্রেতাদের মধ্যে পারস্পরিক দূরত্ব বজায় রাখতে বাজারের আংশিক অংশ স্থানান্তর করা হয়েছে। অপরদিকে প্রতিটি বাজারের সময় সিমা বেধে দেয়া হয়েছে সকাল ১০ টা পর্যস্ত। প্রকৃত অর্থে আমরা যে সিদ্ধান্তই নেই না কেন সাধারণ মানুষ যতক্ষণ পর্যন্ত সচেতন না হবে ততক্ষণ পর্যন্ত প্রত্যেকটি বিষয় বাস্তবায়ন করতে আমাদের কষ্ট হবে।
আরও সংবাদ বিষয়: মুরাদনগর আংশিক বাজার স্থানান্তর